Diari Oficial de la Generalitat Valenciana


Sumari del DOGV 3824, del 29-08-2000 (2000/6797)

Informació pública de les bases per a la provisió mitjançant el procediment d'oposició d'una plaça de jardiner enterrador i una de netejadora.
----------------------------------------------------------------------------------------------------------------------------------------------

### Dades del document

Número de DOGV
:   3824

Data del DOGV
:   29-08-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/6797


Data del document
:   28-07-2000

Organisme emissor
:   Ajuntament d'Albalat de la Ribera

Tipus de document
:   Convocatòria

Descriptors 

:   * Albalat de la Ribera
    * administració local
    * concurs administratiu

Informació pública de les bases per a la provisió mitjançant el procediment d'oposició d'una plaça de jardiner enterrador i una de netejadora. [2000/F6797]
  
Mitjançant l'acord adoptat pel Ple de l'ajuntament en la sessió del dia 29 de juny de 2000, es va acordar aprovar les següents bases de l'oferta d'ocupació pública per a la provisió pel procediment d'oposició d'una plaça de jardiner enterrador i una de netejadora.
  
Primera. Objecte de la convocatòria
  
És objecte d'aquesta convocatòria la provisió pel procediment d'oposició de les següents places vacants:
  
1) Una plaça de jardiner enterrador, les funcions del qual seran les d'atenció i manteniment dels jardins i zones lliures o d'oci públiques, així com les comeses de manteniment i conservació general del Cementeri Municipal, entre les quals es troben, a manera enunciativa, les següents: neteja, pintura, atenció de la jardineria i de l'arbrat; informació i atenció al públic; mantenir el cementeri obert al públic durant l'horari fixat, tancar nínxols, realitzar inhumacions, trasllats, exhumacions, reinhumacions de cadàvers i restes cadavèrics, condicionament dels nínxols i sepultures, com també totes aquelles funcions auxiliars de les anteriors i les que, si s'escau, s'establisquen en el Reglament de Règim Interior del Cementeri.
  
L'horari que complirà l'aspirant que ocupe la plaça serà el legalment establit, i haurà de treballar, si s'escau, els caps de setmana o els dies festius si així ho requereixen les necessitats del servei.
  
2) Una plaça de netejadora, les funcions de la qual seran la neteja i el manteniment d'edificis i llocs públics, tant els destinats a l'ús com al servei públic, que siguen de titularitat municipal.
  
Segona. Legislació aplicable
  
El procediment de selecció es regirà de conformitat amb el que es disposa en la Llei 30/1984, de 2 d'agost; el Decret Legislatiu 781/1986, de 18 d'abril; el Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana; el Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del Personal Comprés en l'Àmbit de la Llei de la Funció Pública Valenciana; el Reial Decret 364/1995, de 10 de març, i les altres disposicions legals vigents, així com amb les normes d'aquesta convocatòria.
  
Tercera. Condicions dels aspirants
  
Els que vulguen participar en aquestes proves selectives hauran de complir les següents condicions referides al dia final del termini per a presentar instàncies:
  
- Ser espanyol o nacional d'algun dels països que pertanyen a la Unió Europea i tenir complits 18 anys.
  
- Estar en possessió del certificat d'escolaritat o equivalent. En cas de posseir un títol equivalent a l'exigit, s'haurà d'adjuntar a aquest el certificat expedit per l'òrgan competent que acredite l'equivalència esmentada.
  
- No patir cap malaltia ni defecte físic o psíquic que impedisca el normal exercici de les funcions.
  
- No trobar-se immers en cap causa d'incapacitat, de conformitat amb la normativa vigent; no haver sigut separat mitjançant expedient disciplinari del servei de l'estat, les comunitats autònomes o l'administració local, ni trobar-se inhabilitat per a l'exercici de funcions públiques.
  
- Per a la plaça de jardiner enterrador, posseir el permís de conduir de la classe B1.
  
Quarta. Instàncies
  
En les instàncies per a prendre part en l'oposició, els aspirants hauran de manifestar que compleixen totes les condicions exigides en la base tercera. Es dirigiran al president de la corporació i es presentaran al registre general de l'ajuntament, dins del termini de 20 dies naturals, comptats a partir de l'endemà de la publicació de l'extracte de la convocatòria en el Boletín Oficial del Estado.
  
Les instàncies també es podran presentar en la forma disposada en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Els drets d'examen es fixen en la quantitat de 2.000 pessetes, que seran satisfetes pels aspirants en presentar la instància, a la qual adjuntaran el justificant del pagament. Els drets d'examen només podran ser retornats en el cas de no ser admesos a examen per falta dels requisits exigits per a prendre-hi part.
  
Cinquena. Admissió dels aspirants
  
Expirat el termini d'admissió d'instàncies, l'alcalde president aprovarà la llista d'aspirants admesos i exclosos, que es farà pública en el Butlletí Oficial de la Província de València i al tauler d'anuncis de la corporació, i es concediran 10 dies de termini a l'efecte de l'esmena d'errors. Transcorregut aquest termini sense que hi haja reclamacions aquestes llistes s'entendran definitives. En la resolució per la qual s'aproven les llistes, es determinarà, així mateix, el lloc, la data i l'hora de començament dels exercicis i la composició nominal del tribunal qualificador.
  
Sisena. Tribunal qualificador
  
El tribunal qualificador de les proves estarà compost per:
  
- President: l'alcalde de la corporació o membre d'aquesta que delegue.
  
- Secretari: el de la corporació o funcionari que delegue.
  
Vocals:
  
- Un representant de la Generalitat Valenciana.
  
- Un regidor de cada un dels grups polítics municipals, designats per l'alcalde.
  
- El representant del personal laboral de l'ajuntament.
  
- Un membre de la plantilla laboral de l'ajuntament designat per l'alcalde.
  
La designació dels membres del tribunal inclourà la dels respectius suplents i es publicarà juntament amb les llistes d'admesos i exclosos en el Butlletí Oficial de la Província de València, així com al tauler d'anuncis de la corporació.
  
Els vocals del tribunal hauran de posseir una titulació igual o superior a l'exigida en aquesta convocatòria i hauran d'abstenir-se d'actuar i podran ser recusats quan hi concórreguen les causes previstes en l'article 28 de la Llei 30/1992, de 26 de novembre, de Règim Jurídic de les Administracions Públiques.
  
El tribunal podrà disposar la incorporació als seus treballs d'assessors especialistes, per a una o totes les proves. El tribunal no podrà constituir-se ni actuar sense l'assistència d'almenys la meitat més un dels seus membres, titulars o suplents. Així mateix no podrà aprovar ni declarar que ha superat les proves selectives un nombre superior d'aspirants que el de places convocades.
  
Setena. Exercicis de l'oposició
  
Els exercicis de l'oposició seran els següents:
  
Primer exercici. Obligatori i eliminatori
  
Consistirà en la realització de proves pràctiques, a determinar pel tribunal, relacionades amb les comeses pròpies de cada lloc de treball.
  
La qualificació d'aquest exercici serà entre 0 i 10 punts. Seran eliminats els aspirants que no arriben a un mínim de 5 punts.
  
Segon exercici. Obligatori i eliminatori
  
Tindrà dues parts. La primera consistirà en la realització d'exercicis o problemes per a l'execució dels quals es necessite el coneixement de les regles aritmètiques bàsiques, i la segona consistirà en la realització d'un dictat.
  
Es puntuarà de 0 a 10 punts, i seran eliminats els aspirants que no aconseguisquen un mínim de 5 punts.
  
Tercer exercici. Obligatori i eliminatori
  
Consistirà en una prova escrita, amb una durada d'una hora, en la qual els aspirants contestaran a una o diverses preguntes d'entre els temes que s'indiquen, per a cada plaça, en l'annex d'aquestes bases. Aquesta prova es puntuarà de 0 a 10 punts, i seran eliminats els aspirants que no arriben a un mínim de 5 punts.
  
Octava. Incidències
  
El tribunal està facultat per a resoldre les qüestions que puguen suscitar-se durant la realització de les proves, interpretar les bases de la convocatòria i adoptar els acords que siguen necessaris per al normal desenvolupament de les proves en tot allò que no es preveu en les presents bases.
  
Novena. Relació d'aprovats, proposta de nomenament i contractació
  
Una vegada acabada la qualificació dels aspirants, el tribunal farà públic, al lloc de realització de l'últim exercici, la relació de l'aspirant aprovat en cada una de les convocatòries, ja que el nombre d'aprovats no pot ser superior al de places convocades, i elevarà aquesta relació a l'autoritat competent, a l'efecte de procedir al nomenament de l'aspirant proposat.
  
L'òrgan corresponent adoptarà l'acord necessari per a la formalització del corresponent contracte, en què es tindrà en compte, amb caràcter previ a la subscripció d'aquest, la justificació adequada amb els requisits i condicions exigits en aquesta convocatòria, dins del termini dels 15 dies hàbils següents a la realització de les proves de selecció.
  
Si dins del termini indicat, tret de casos de força major, l'aspirant proposat no presentara la documentació o no reunira els requisits exigits, no podrà ser nomenat i quedaran anul·lades totes les seues actuacions, sense perjudici de la responsabilitat en què haguera pogut incórrer per falsedat en la instància en què sol·licita prendre part en l'oposició.
  
Desena. Impugnació
  
La convocatòria, les seues bases i tots els actes administratius que deriven d'aquella i de l'actuació del tribunal qualificador podran ser impugnats pels interessats en els casos i en la forma disposats en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Onzena. Publicació
  
Aquestes bases es publicaran en el Butlletí Oficial de la Província de València i en el Diari Oficial de la Generalitat Valenciana. L'anunci de la convocatòria en extracte serà publicat en el Boletín Oficial del Estado.
  
Annex
  
Temari per a la realització del tercer exercici
  
Grup I. Matèries comunes a les places de netejadora i jardiner enterrador
  
Tema 1. La Constitució Espanyola de 1978. Drets i deures fonamentals dels espanyols.
  
Tema 2. L'organització territorial de l'estat. El municipi. L'organització municipal. Òrgans de govern municipals. Funcionament. Competències.
  
Tema 3. El personal al servei de l'administració local. Drets i deures.
  
Grup II. Matèries específiques per a la plaça de jardiner enterrador
  
Tema 4. La regulació continguda en el Reglament de Policia Sanitària Mortuòria, aprovat pel Decret 2.263/1974, de 20 de juliol. Disposicions generals i definicions.
  
Tema 5. L'ordenança fiscal reguladora de la taxa del Cementeri Municipal d'Albalat de la Ribera.
  
Tema 6. Materials i eines que han d'usar-se en els treballs d'obra, pintura, fontaneria, jardineria i obres ordinàries de manteniment. Herbicides i pesticides.
  
El que s'exposa al públic per un període d'un mes.